Згодна гэтага опуса, беларусам дадуць магчымасць ствараць біржы так званай „крыптавалюты”, здабываць і абменьваць „крыптафантомы” на рэальныя грошы. Прытым, не будуць браць за тое падаткаў. Шкода беларусаў, якіх зноў (у каторы раз) ашукаюць на мякіне, скарыстаўшы заганны інстынкт „халявы” і элемэнтарнае няведанне, што такое грошы і як яны існуюць. Шляхам матэматычных маніпуляцыяў (дапусціўшы адну непрыкметную недакладнасць) можна, напрыклад, “даказаць”, што 2 х 2 = „5”, але ў рэальнасці ўсё ж гэта будзе „4”. Тое ж і з грашыма, і з словаблудствам пра „крыптавалюту”.